b'\n_START_ARTICLE_\nEduard Toman\n_START_PARAGRAPH_\nEduard Toman (s\xc3\xbcndinud 25. mail 1960 Harkivis) on Eesti n\xc3\xa4itleja, lavastaja ja laulja.\n_START_SECTION_\nHaridus\n_START_PARAGRAPH_\nToman l\xc3\xb5petas 1978. aastal Harkivis keskkooli ning astus 1979. aastal Moskva B. V. \xc5\xa0t\xc5\xa1ukini nimelisse K\xc3\xb5rgemasse Teatrikooli, mille l\xc3\xb5petas 1983. aastal.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nAlates 1983. aastast on ta t\xc3\xb6\xc3\xb6tanud n\xc3\xa4itleja ja lavastajana Tallinna Vene Teatris. 1993\xe2\x80\x932005 oli ta teatri kunstiline juht. _NEWLINE_Ta on kirjutanud muusikat mitmele teatrilavastusele, osalenud muusikaprogrammides ja kirjandussaadete salvestustel raadios. Tal on m\xc3\xa4nginud mitmes eesti filmis, n\xc3\xa4iteks "Need vanad armastuskirjad" ja "Tulivesi". Ta on teinud kaasa televisiooni draamasarjades "Salmonid" (1993\xe2\x80\x931995), "Kelgukoerad" (2006\xe2\x80\x932007), "Tuulepealne maa" (2008), "K\xc3\xa4ttemakskontor" (2013), "Viimane v\xc3\xb5mm" (2015) ja muusikalis "Oliver!" (2003). Lauljana on ta \xc3\xbcles astunud nii kontsertidel kui ka telesaadetes.\n_START_SECTION_\nLiikmesus\n_START_PARAGRAPH_\n2009. aastast on ta Keskerakonna ja Tallinna linnavolikogu liige.\n_START_SECTION_\nIsiklikku\n_START_PARAGRAPH_\nEduard Toman oli \xc3\xbcle 30 aasta abielus teatrikunstnik Marianne Kuurmega, neil on kaks last ja neli lapselast. 2016. aastal s\xc3\xbcndis Eduard Tomanil uue elukaaslasega t\xc3\xbctar.'